proxectonos/corpus_dominio_legal_administrativo_tmp huggingface dataset:
RESOLUCIÓN do 22 de agosto de 2011, da Dirección Xeral de Xuventude e Voluntariado, pola que se procede á publicación das subvencións concedidas en virtude da Orde do 29 de decembro de 2010 pola que se aproban as bases que rexen as subvencións destinadas a entidades locais de Galicia para a realización de actividades dirixidas á xuventude, para a promoción da información xuvenil e para a incorporación da xuventude ás novas tecnoloxías durante o ano 2011, e se procede á súa convocatoria.
Consellería de Traballo e Benestar — III. Outras disposicións — 02/09/2011

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 10.1.º da Orde do 29 de decembro de 2010, pola que se aproban as bases que rexen as subvencións destinadas a entidades locais de Galicia para a realización de actividades dirixidas á xuventude, para a promoción da información xuvenil e para a incorporación da xuventude ás novas tecnoloxías durante o ano 2011, resólvese proceder á publicación das subvencións concedidas que se detallan no anexo a esta resolución.
Finalidade da subvención:
1. Potenciar a información xuvenil a través dos servizos municipais de información xuvenil integrados na Rede Galega de Información Xuvenil.
2. Fomentar as actividades formativas e educativas no ámbito do ocio e tempo libre, o asociacionismo xuvenil e a utilización das novas tecnoloxías por parte da xuventude.
Aplicación orzamentaria: 12.07.313A.460.0.
Crédito orzamentario: 776.000,00 euros.
Santiago de Compostela, 22 de agosto de 2011.
CORRECCIÓN de erros.-Resolución do 15 de decembro de 2010 pola que se dá publicidade ás axudas concedidas ao abeiro da Resolución do 18 de marzo de 2010, pola que se anuncia a convocatoria pública de subvencións ás industrias culturais para o ano 2010 (Diario Oficial de Galicia número 61, do 31 de marzo).
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 28/03/2011

Advertido erro na devandita resolución publicada no Diario Oficial de Galicia nº 3, do mércores 5 de xaneiro de 2011, cómpre realizar as seguintes correccións:
-Na páxina 311, no cadro da modalidade D.1. Subvención á distribución exterior de espectáculos (2ª resolución) debe engadirse: «Títeres Cachirulo, S.L., B15510084, Teo, 15894 A Coruña, 2.500,00 , Xira por Arxentina».
-Na páxina 312, no cadro da modalidade D.1. Subvención á distribución exterior de espectáculos (3ª resolución) onde di: «Xira por Portugal», debe dicir: «Barcelona 2010».
-Na páxina 312, no cadro da modalidade D.1. Subvención á distribución exterior de espectáculos (3ª resolución), onde di: «2.035,84 », debe dicir: «873,10 ».
-Na páxina 312, no cadro da modalidade D.2. Subvencións para a asistencia a feiras e mercados culturais deben engadirse as seguintes empresas beneficiarias:
Ver referencia pdf "06100D014P129.PDF"
ORDE do 28 de febreiro de 2011 pola que se modifica a autorización do centro privado Jorge Juan, do concello de Narón (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/03/2011

A representante legal do CPR Jorge Juan, do concello de Narón (A Coruña), solicita o cambio de titularidade.
Mediante escritura pública notarial do 15 de febreiro de 2011, de cesión de titularidade, logo de adxudicación de herdanza, os herdeiros do actual titular José Agustín Lage Rodríguez, ceden a titularidade do centro a María de los Ángeles Pardo Couce.
A Xefatura Territorial da Consellería de Educación e Ordenación Universitaria da Coruña achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
DISPOÑO:
Primeiro.-Autorizar o cambio de titularidade do centro privado Jorge Juan, código 15010071, a favor de María de los Ángeles Pardo Couce.
O cambio de titularidade non afectará o réxime de funcionamento do centro.
Segundo.-O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46º da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de febreiro de 2011.
Jesús Vázquez Abad
Conselleiro de Educación e Ordenación Universitaria
RESOLUCIÓN do 28 de febreiro de 2011 pola que se procede á publicación das subvencións concedidas en virtude da Orde do 30 de abril de 2010 pola que se establecen as bases que rexen as axudas enmarcadas no programa Iniciativa Xove.
CONSELLERÍA DE TRABALLO E BENESTAR — III. OUTRAS DISPOSICIÓNS — 29/03/2011

En virtude das competencias da Consellería de Traballo e Benestar, atribuídas polo Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia, e o Decreto 335/2009, do 11 de xuño, modificado polo Decreto 9/2011, do 20 de xaneiro, polo que se establece a estrutura orgánica da Consellería de Traballo e Benestar e de acordo co disposto no artigo 12º.4 da Orde do 30 de abril de 2010, pola que se establecen as bases que rexen as axudas enmarcadas no programa Iniciativa Xove e no artigo 15º.1 da Lei 9/2007, do 13 de xuño, de subvencións de Galicia, procédese á publicación das subvencións concedidas o 29 e 30 de xullo de 2010, mediante resolucións do director xeral de Xuventude e Voluntariado, por delegación da conselleira de Traballo e Benestar segundo o disposto na disposición adicional segunda da Orde do 30 de abril de 2010. A relación de subvencións concedidas está no anexo desta resolución.
Santiago de Compostela, 28 de febreiro de 2011.
P.D. (Orde 30-4-2010)
Ovidio Rodeiro Tato
Director xeral de Xuventude e Voluntariado
Ver referencia pdf "06200D009P069.PDF"
Ver referencia pdf "06200D010P069.PDF"
ORDE do 23 de marzo de 2011 pola que se modifica a Orde do 30 de decembro de 2010, pola que se establecen as bases reguladoras e se procede á convocatoria pública para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio de 2011.
CONSELLERÍA DE TRABALLO E BENESTAR — III. OUTRAS DISPOSICIÓNS — 29/03/2011

A Orde do 30 de decembro de 2010 pola que se establecen as bases reguladoras e se procede á convocatoria pública para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio de 2011, recolle no seu artigo 22º diversas axudas para os alumnos e alumnas desempregados, establecendo como requisito imprescindible para a percepción dalgunha delas que a renda per cápita da unidade familiar non supere o 75% do IPREM.
O Real decreto lei 1/2011, do 11 de febreiro, de medidas urxentes para promover a transición ao emprego estable e a recualificación profesional das persoas desempregadas, establece no seu artigo 2º un programa de recualificación profesional das persoas que esgoten a súa prestación por desemprego, que inclúe entre outras medidas, o dereito dos desempregados que reúnan os requisitos exixidos pola norma, a percibir unha axuda económica consistente no 75% do IPREM mensual.
A nova regulación estatal supón que moitos alumnos e alumnas participantes nos cursos subvencionados ao abeiro da Orde do 30 de decembro puidesen percibir dúas axudas consistentes no 75% do IPREM mensual, xa que ao indicar esta orde que as rendas que darían dereito á percepción de axudas non poderían ser superiores ao 75% do IPREM, aqueles perceptores de axudas recollidas no Real decreto lei 1/2011 non excederían o límite do IPREM, senón que o igualarían, co que poderían percibir tamén as axudas reguladas na orde para as persoas traballadoras desempregadas.
Por todo o anterior, no uso das facultades que me foron concedidas,
DISPOÑO:
Artigo único.
O artigo 22º.5.1 parágrafo cuarto, queda redactado nos seguintes termos:
«Para ter dereito a esta bolsa, os/as alumnos/as deberán acreditar documentalmente que carecen de rendas de calquera clase iguais ou superiores ao 75% do indicador público de rendas de efectos múltiples (IPREM). Entenderase cumprido este requisito sempre que a suma das rendas de todos os integrantes da unidade familiar, incluído o solicitante, dividida polo número de membros que a compoñen sexa inferior ao 75% do IPREM».
Disposición derradeira
Única.-Esta orde entrará en vigor ao día seguinte da súa publicación no Diario Oficial de Galicia.
Santiago de Compostela, 23 de marzo de 2011.
Beatriz Mato Otero
Conselleira de Traballo e Benestar
ORDE do 25 de febreiro de 2011 pola que se autoriza o cambio de denominación do instituto de educación secundaria A Piringalla no concello de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/03/2011

De conformidade co previsto no artigo 3º.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo, DOG do 9 de agosto, por proposta da Dirección Xeral de Centros e Recursos Humanos,
DISPOÑO:
Autorizar o cambio de denominación específica do seguinte centro:
-Provincia: Lugo.
-Concello: Lugo.
-Código: 27015773.
-Denominación anterior: instituto de educación secundaria A Piringalla.
-Nova denominación: instituto de educación secundaria Muralla Romana.
Santiago de Compostela, 25 de febreiro de 2011.
Jesús Vázquez Abad
Conselleiro de Educación e Ordenación Universitaria
ORDE do 4 de marzo de 2011 pola que se declara a alleabilidade dun inmoble, antiga caseta de legoeiros, situada no lugar do Barqueiro, concello de Mañón (A Coruña).
CONSELLERÍA DE FACENDA — III. OUTRAS DISPOSICIÓNS — 29/03/2011

A Comunidade Autónoma de Galicia é titular das antigas casetas de legoeiros en virtude do Real decreto 2708/1983, do 21 de setembro, sobre transferencia de funcións e servizos da Administración do Estado á Comunidade Autónoma de Galicia en materia de estradas, que concretamente no seu anexo, parágrafo F) c), establece que se traspasan á Comunidade Autónoma de Galicia os bens inmobles afectos ás estradas transferidas, descritos na relación 2.3, especificando parcelas, viveiros, almacéns, casa de legoeiros anexos ás estradas transferidas.
Unha vez desafectado do dominio público o inmoble, antiga caseta de legoeiros, mediante o Decreto 29/2011, do 10 de febreiro (DOG nº 39, do 25 de febreiro), e obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alleabilidade, de conformidade co disposto no artigo 24º da Lei 3/1985, do 12 de abril, do patrimonio da Comunidade Autónoma de Galicia, e no artigo 60º do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral Técnica e do Patrimonio,
DISPOÑO:
Artigo único.-Declárase a alleabilidade do inmoble que se describe a continuación:
Soar dunha superficie total de 304 m2, sobre o cal se asenta unha edificación principal de planta baixa de 110 m2 e faiado alto de 58 m2, xunto cun alpendre contiguo polo norte de 27 m2, segundo as actuais medicións do catastro, situado no punto quilométrico 64,420 da estrada AC-862, Ribadeo-Ferrol, (antigamente estrada AC-642, punto quilométrico 58,200), lugar do Barqueiro, municipio de Mañón (A Coruña). Estrema: norte, Purificación Rodríguez Fernández; sur, Francisco Vidal Rego, leste, Purificación Rodríguez Fernández e Francisco Vidal Rego e oeste, estrada da súa situación, AC-862.
Inscrito no Rexistro da Propiedade de Ortigueira, no tomo 509, libro 46, folio 118, predio nº 7.408.
Correspóndese o inmoble coas referencias catastrais 4134210PJ0443S0001AK e 4134209PJ0443S0001YK de urbana.
Santiago de Compostela, 4 de marzo de 2011.
P.D. (Orde 27-4-2009)
Rosa Mª Pedrosa Pedrosa
Secretaria xeral técnica e do Patrimonio
da Consellería de Facenda
RESOLUCIÓN do 29 de xullo de 2011 pola que se fai pública a composición da Comisión Galega de Informes, Avaliación, Certificación e Acreditación (CGIACA) logo da renovación da metade dos seus membros.
Axencia para a Calidade do Sistema Universitario de Galicia — II. Autoridades e persoal — 01/09/2011

O artigo 22 dos estatutos da Axencia para a Calidade do Sistema Universitario de Galicia (ACSUG) establece que a Comisión Galega de Informes, Avaliación, Certificación e Acreditación (CGIACA) estará constituída por unha presidenta ou presidente, nomeado pola persoa titular do departamento que teña atribuídas as competencias en materia de universidades, entre persoas de recoñecido prestixio no ámbito universitario de Galicia, por proposta do Consello de Dirección da ACSUG; por seis vogais elixidos polo Consello de Dirección da ACSUG, nomeados a través da presidenta ou presidente deste, de entre destacados membros da comunidade académica e científica, e pola directora ou director da ACSUG que, con voz e sen voto, actuará como secretaria ou secretario desta.
O 20 de xullo de 2009 procedeu o Consello de Dirección da ACSUG ao nomeamento dos membros da Comisión Galega de Informes, Avaliación, Certificación e Acreditación e foi publicada a súa composición a través da Resolución do 11 de setembro de 2009 (DOG do 23 de setembro).
O punto terceiro do citado artigo 22 establece que os vogais da CGIACA serán nomeados por un período de catro anos, e procederase cada dous anos á renovación da metade deles e indica, así mesmo, que ningún vogal poderá ser proposto para outro período inmediato salvo que ocupase o cargo por un período non superior a dous anos.
Por outra banda, a disposición transitoria cuarta dos estatutos establece que, de conformidade co punto terceiro do artigo 22 destes estatutos, a primeira renovación da metade dos vogais da CGIACA se fará aos dous anos do seu nomeamento.
Así mesmo, disponse que a composición da CGIACA deberá publicarse no Diario Oficial de Galicia.
Unha vez realizados os trámites oportunos e renovados tres dos vogais da CGIACA polo Consello de Dirección, na súa xuntanza do 28 de xuño de 2011, disponse facer pública a composición da CGIACA, que estará constituída polos seguintes membros:
1. Presidente: Miguel Ángel Santos Rego, catedrático de teoría e historia da educación da Universidade de Santiago de Compostela.
2. Vogais:
a) Juan Luis Barja Pérez, catedrático de microbioloxía da Universidade de Santiago de Compostela.
b) María José Bravo Bosch, profesora titular de dereito romano da Universidade de Vigo.
c) Mercedes Brea López, catedrática de filoloxía románica da Universidade de Santiago de Compostela.
d) Gustavo Rodríguez Fuentes, profesor titular da escola universitaria de Fisioterapia da Universidade de Vigo.
e) María Antonia Señarís Rodríguez, catedrática de química inorgánica da Universidade da Coruña.
f) Jorge Teijeiro Vidal, catedrático de radioloxía e medicina física da Universidade da Coruña.
3. Secretario: José Eduardo López Pereira, director da ACSUG.
Santiago de Compostela, 29 de xullo de 2011.
ORDE do 22 de agosto de 2011 pola que se modifica a Orde do 7 de febreiro de 2008 pola que se fai pública a composición do Consello Social da Universidade de Vigo.
Consellería de Educación e Ordenación Universitaria — II. Autoridades e persoal — 08/09/2011

Pola Orde do 7 de febreiro de 2008 (DOG do 25 de febreiro) fíxose pública a composición do Consello Social da Universidade de Vigo.
Segundo a Lei 1/2003, do 9 de maio, dos consellos sociais do sistema universitario de Galicia o artigo 10.1 letra d), os membros do Consello Social cesarán por decisión da autoridade, entidade ou institución que o designase, nos casos previstos no artigo 12. A letra e) do citado artigo sinala que os membros do Consello Social teñen o deber de observar en todo momento a normativa de incompatibilidades.
O parágrafo 2 do citado artigo 10 sinala que as vacantes deberán ser cubertas pola autoridade, entidade ou institución correspondente no prazo máximo de 3 meses. De non comunicárselle o acordo de designación dentro de devandito prazo ao conselleiro competente en materia universitaria, o posto permanecerá vacante ata a finalización do correspondente mandato. En todo caso, o membro substituído entenderase nomeado polo período que reste do mandato. O nomeamento será publicado no
Diario Oficial de Galicia
.
Segundo o artigo 7.3 da Lei 1/2003, do 9 de maio, dos consellos sociais do sistema universitario de Galicia, formará parte do Consello Social un membro designado polas corporacións dos concellos en que se localizan os campus.
O artigo 7.4 desta lei establece que os acordos de designación de membros do consello social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
Con data do 27 de xullo de 2011 tivo entrada na Consellería de Educación e Ordenación Universitaria escrito do presidente do Consello Social da Universidade de Vigo, ao que se xunta copia do decreto da Alcaldía do Concello de Pontevedra polo que, como consecuencia da renovación da Corporación resultante das eleccións locais do pasado 22.5.2011, desígnase a Agustín Fernández González como representante do Concello de Pontevedra no Consello Social da Universidade de Vigo en substitución de Julio Castela Martínez. O Consello Social achega tamén a declaración de incompatibilidade de Agustín Fernández González, establecida no artigo 12 da Lei 1/2003, do 9 de maio.
Por todo iso,
Artigo único.
Nomear a Agustín Fernández González designado polo Concello de Pontevedra, como representante no Consello Social da Universidade de Vigo en substitución de Julio Castela Martínez.
Disposición derradeira.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 22 de agosto de 2011.
DECRETO 180/2011, do 1 de setembro, polo que se nomea presidente do Consello Social da Universidade de Vigo a Ernesto Pedrosa Silva.
Consellería de Educación e Ordenación Universitaria — II. Autoridades e persoal — 22/09/2011

En virtude do establecido nos artigos 7 e 17 da Lei 1/2003, do 9 de maio, dos consellos sociais do Sistema Universitario de Galicia, por proposta do conselleiro de Educación e Ordenación Universitaria, e no uso das atribucións conferidas pola Lei 1/1983, do 22 de febreiro, reguladora da Xunta e da súa Presidencia, logo da deliberación do Consello da Xunta de Galicia na súa reunión do un de setembro de dous mil once,
Artigo único.
Nomear presidente do Consello Social da Universidade de Vigo a Ernesto Pedrosa Silva.
Disposición derradeira.
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, un de setembro de dous mil once.
DECRETO 181/2011, do 20 de setembro, polo que se encarga o despacho de asuntos da Presidencia, durante a ausencia do seu titular, ao conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 22/09/2011

Con motivo da ausencia do presidente da Xunta de Galicia, por mor dunha viaxe á República de Panamá e aos Estados Unidos Mexicanos, cómpre prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia,
Artigo único.
Durante a ausencia do presidente da Xunta de Galicia, con motivo da súa viaxe á República de Panamá e aos Estados Unidos Mexicanos, encárgaselle o despacho de asuntos da Presidencia, desde o día 21 de setembro ata o seu regreso, ao conselleiro de Presidencia, Administracións Públicas e Xustiza.
Santiago de Compostela, vinte de setembro de dous mil once.
RESOLUCIÓN do 24 de agosto de 2011, da Secretaría Xeral Técnica da Consellería do Medio Rural, pola que se lles dá publicidade aos convenios subscritos por esta consellería no primeiro cuadrimestre do ano 2011.
Consellería do Medio Rural — III. Outras disposicións — 01/09/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xuño), impón a cada consellería da Xunta de Galicia a obriga de publicar, no
Diario Oficial de Galicia
, unha relación dos convenios de colaboración subscritos no primeiro cuadrimestre do ano.
En consecuencia, e para lle dar cumprimento a esa obriga,
Artigo único.
Darlle publicidade á relación dos convenios subscritos pola Consellería do Medio Rural nos meses de xaneiro, febreiro, marzo e abril do ano 2011, que se incorpora como anexo a esta resolución.
Santiago de Compostela, 24 de agosto de 2011.
RESOLUCIÓN do 18 de agosto de 2011, da Secretaría Xeral da Emigración, pola que se procede á publicación das subvencións concedidas, ao abeiro da Resolución do 21 de febreiro de 2011, pola que se aproban as bases reguladoras das subvencións, en réxime de concorrencia competitiva, a entidades sen ánimo de lucro para desenvolver proxectos destinados a favorecer os procesos de acollida e integración da poboación inmigrante e retornada na Comunidade Autónoma galega, para o ano 2011.
Consellería de Presidencia, Administracións Públicas e Xustiza — III. Outras disposicións — 08/09/2011

De conformidade co disposto no artigo 15.1.º da Lei 9/2007, do 13 de xuño, de subvencións de Galicia, e no artigo 14 da Resolución do 21 de febreiro de 2011, da Secretaría Xeral da Emigración, pola que se aproban as bases reguladoras das subvencións, en réxime de concorrencia competitiva, a entidades sen ánimo de lucro para desenvolver proxectos destinados a favorecer os procesos de acollida e integración da poboación inmigrante e retornada na Comunidade Autónoma galega, para o ano 2011, procédese á publicación das subvencións concedidas de contía igual ou superior a 3.000 euros.
Finalidade das subvencións: favorecer os procesos de acollida e integración da poboación inmigrante e retornada mediante subvencións para a realización dos proxectos e accións referidos aos eixes e programas previstos no artigo 6 da Resolución do 21 de febreiro de 2011.
Norma reguladora: Resolución do 21 de febreiro de 2011 pola que se aproban as bases reguladoras das subvencións, en réxime de concorrencia competitiva, a entidades sen ánimo de lucro para desenvolver proxectos destinados a favorecer os procesos de acollida e integración da poboación inmigrante e retornada na Comunidade Autónoma galega, durante o ano 2011 (DOG n.º 54, do 17 de marzo).
Aplicación orzamentaria: 04.50.312C.481.0 dos orzamentos xerais da comunidade autónoma para o ano 2011.
Crédito orzamentario: 400.000 € na aplicación orzamentaria 04.50.312C.481.0 .
Entidades beneficiarias da subvención cunha contía igual ou superior a 3.000 € e importe da subvención concedida a cada unha delas expresado en euros, que figuran no anexo a esta resolución.
Santiago de Compostela, 18 de agosto de 2011.
ORDE do 22 de agosto de 2011 pola que se fai pública a ampliación dos importes existentes para a concesión das axudas previstas na Orde do 31 de decembro de 2010 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego.
Consellería de Traballo e Benestar — III. Outras disposicións — 05/09/2011

A Orde do 31 de decembro de 2010 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego, establece no seu artigo 2 que os créditos estimados que financian as axudas contidos nela poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que establezan a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Dado que esta orde establece que os importes fixados nas aplicacións previstas nela poderán ser incrementados ou minorados en función das solicitudes que se presenten e das axudas e subvencións que efectivamente se concedan, coas limitacións que poidan terse establecido na Conferencia Sectorial de Asuntos Laborais ou as disposicións aplicables ás axudas e subvencións cofinanciadas polo Fondo Social Europeo, e que foi aprobada a correspondente xeración de crédito de fondos finalistas ao abeiro da Orde TIN/887/2011, do 5 de abril (BOE n.º 87, do 12 de abril), procede publicar esta ampliación de crédito, ao abeiro do disposto no artigo 30 do Decreto 11/2009, do 8 de xaneiro, polo que se aproba o Regulamento que desenvolve a Lei 9/2007, do 13 de xuño, de subvencións de Galicia.
Por todo o exposto, e no uso das facultades que me foron conferidas,
Artigo 1
Amplíase o importe total dos créditos para o financiamento das axudas previstas na Orde do 31 de decembro de 2010 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego, nas aplicacións, anualidades e polos importes seguintes:
Anualidade 2011.
12.05.322B.481.0 Código de proxecto 2002 14 460: 840.317,19 euros.
Artigo 2
Esta modificación non afecta o prazo establecido na referida orde para a presentación de solicitudes.
Disposición derradeira.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de agosto de 2011.
RESOLUCIÓN do 25 de agosto de 2011, da Secretaría Xeral da Emigración, pola que se procede á publicación das subvencións concedidas, ao abeiro da Resolución do 27 de abril de 2011, pola que se regula a concesión en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega para o ano 2011.
Consellería de Presidencia, Administracións Públicas e Xustiza — III. Outras disposicións — 05/09/2011

De conformidade co disposto no artigo 15.1 da Lei 9/2007, do 13 de xuño, de subvencións de Galicia e, no artigo 12 da Resolución do 27 de abril de 2011, da Secretaría Xeral da Emigración, pola que se regula a concesión en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega para o ano 2011, procédese á publicación das subvencións concedidas de contía igual ou superior a 3.000 euros.
Finalidade das subvencións: favorecer os procesos de acollida e integración da poboación inmigrante extracomunitaria mediante subvencións para a realización dos proxectos e accións referidos aos eixes e programas previstos no artigo 5 da Resolución do 27 de abril de 2011.
Norma reguladora: Resolución do 27 de abril de 2011, pola que se regula a concesión en réxime de concorrencia competitiva, de subvencións a concellos, mancomunidades de concellos e consorcios locais para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega para o ano 2011 (DOG n.º 90, do 10 de maio).
Aplicación orzamentaria: 04.50.312C.460.0 dos orzamentos xerais da comunidade autónoma para o ano 2011.
Crédito orzamentario: 400.000 euros.
Concellos, mancomunidades de concellos e consorcios locais beneficiarios da subvención concedida cunha contía igual ou superior a 3.000 euros e importe da subvención concedida a cada un deles expresado en euros, que figuran no anexo a esta resolución.
Santiago de Compostela, 25 de agosto de 2011.
RESOLUCIÓN do 28 de febreiro de 2011 pola que se publica o plan de estudos do máster universitario en Arqueoloxía e Ciencias da Antigüidade.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 25/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 28 de xaneiro de 2011 (publicado no BOE do 24 de febreiro de 2011 por resolución do secretario de Estado de Universidades do 7 de febreiro de 2011).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial do máster universitario en Arqueoloxía e Ciencias da Antigüidade que quedará estruturado segundo consta no anexo.
Santiago de Compostela, 28 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "06000D009P056.PDF"
RESOLUCIÓN do 28 de febreiro de 2011 pola que se publica o plan de estudos do máster universitario en Renovación Urbana e Rehabilitación.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 25/03/2011

Obtida a verificación do plan de estudos polo Consello de Universidades, logo de informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 28 de xaneiro de 2011 (publicado no BOE do 24 de febreiro de 2011 por resolución do secretario de Estado de Universidades do 7 de febreiro de 2011).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial do máster universitario en Renovación Urbana y Rehabilitación que quedará estruturado segundo consta no anexo.
Santiago de Compostela, 28 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "06000D006P054.PDF"
ORDE do 15 de marzo de 2011 pola que se incorporan dous novos procedementos ao Rexistro Electrónico da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 23/03/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e na disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
En virtude da disposición derradeira segunda do Decreto 198/2010, do 2 de decembro, polo que se regula o desenvolvemento da Administración electrónica na Xunta de Galicia e nas entidades dela dependentes, desde a entrada en vigor deste decreto o Rexistro Telemático da Xunta de Galicia cambiará a súa denominación pola de Rexistro Electrónico da Xunta de Galicia,
DISPOÑO:
Artigo único
1. Inclúense no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e quedan pois, habilitados cos efectos previstos no seu artigo 5º.1, os seguintes procedementos:
VI476A. Declaración responsable da entidade de control de calidade da edificación.
VI476B. Declaración responsable do laboratorio de ensaios para o control de calidade da edificación.
2. O procedemento para a tramitación electrónica estará dispoñible no enderezo
http://www.xunta.es/
presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de marzo de 2011.
Alfonso Rueda Valenzuela
Conselleiro de Presidencia, Administracións Públicas e Xustiza
RECURSO de inconstitucionalidade número 822-2011.
TRIBUNAL CONSTITUCIONAL — I. DISPOSICIÓNS XERAIS — 17/03/2011

O pleno do Tribunal Constitucional, por providencia do 1 de marzo actual, admitiu a trámite o recurso de inconstitucionalidade número 822-2011, promovido polo presidente do Goberno contra os artigos 1º a 4º e disposicións adicionais primeira e segunda da Lei de Galicia 12/2010, do 22 de decembro, de racionalización do gasto na prestación farmacéutica da Comunidade Autónoma de Galicia. E faise constar que o presidente do Goberno invocou o artigo 161º.2 da Constitución, o que produce a suspensión da vixencia e aplicación dos preceptos impugnados desde a data de interposición do recurso, 11 de febreiro de 2011, para as partes do proceso, e desde a publicación do correspondente edicto no Boletín Oficial del Estado para os terceiros.
Madrid, un de marzo de dous mil once.
Hermida Palencia Guerra
Secretaria de xustiza do Pleno
RESOLUCIÓN do 17 de febreiro de 2011 pola que se publica o plan de estudos de graduado ou graduada en Medicina.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 16/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como da autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro por resolución do secretario de Estado de Universidades do 22 de novembro de 2010).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado/a en Medicina, que quedará estruturado segundo consta no anexo.
Santiago de Compostela, 17 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "05300D010P045.PDF"
RESOLUCIÓN do 17 de febreiro de 2011 pola que se publica o plan de estudos de graduado ou graduada en Farmacia.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 16/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro por resolución do secretario de Estado de Universidades do 22 de novembro de 2010).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado/a en Farmacia, que quedará estruturado segundo consta no anexo.
Santiago de Compostela, 17 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "05300D010P045.PDF"
Ver referencia pdf "05300D011P047.PDF"
RESOLUCIÓN do 11 de marzo de 2011, da Secretaría Xeral Técnica da Consellería do Medio Rural, pola que se dá publicidade aos convenios subscritos por esta consellería no terceiro cuadrimestre do ano 2010.
CONSELLERÍA DO MEDIO RURAL — III. OUTRAS DISPOSICIÓNS — 18/03/2011

O artigo 11º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no terceiro cuadrimestre do ano.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería do Medio Rural nos meses de setembro, outubro, novembro e decembro do ano 2010, que se incorpora como anexo a esta resolución.
Santiago de Compostela, 11 de marzo de 2011.
Jorge Atán Castro
Secretario xeral técnico da Consellería do Medio Rural
Ver referencia pdf "05500D004P006.PDF"
Ver referencia pdf "05500D005P010.PDF"
RESOLUCIÓN do 17 de febreiro de 2011 pola que se publica o plan de estudos de graduado ou graduada en Nutrición Humana e Dietética.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 16/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como da autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro por resolución do secretario de Estado de Universidades do 22 de novembro de 2010).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado/a en Nutrición Humana e Dietética, que quedará estruturado segundo consta no anexo.
Santiago de Compostela, 17 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "05300D008P041.PDF"
Ver referencia pdf "05300D009P043.PDF"
RESOLUCIÓN do 17 de febreiro de 2011 pola que se dá publicidade ás axudas concedidas ao abeiro da Orde do 29 de abril de 2010 pola que se establecen as bases reguladoras para a concesión, en réxime de concorrencia competitiva, das subvencións para a potenciación do turismo mediante a mellora de establecementos restaurantes en edificios singulares que conten con calquera recoñecemento oficial, núcleos históricos, paraxes e paisaxes naturais de calquera recoñecemento oficial, e se procede á súa convocatoria para o ano 2010 (Diario Oficial de Galicia número 86, do 7 de maio).
CONSELLERÍA DE CULTURA E TURISMO — III. OUTRAS DISPOSICIÓNS — 18/03/2011

En cumprimento do disposto no artigo 15º.1 da Lei 9/1997, do 13 de xuño, de subvencións de Galicia
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.02.761A.770.0-200700372, ao abeiro da Orde do 29 de abril de 2010 pola que se establecen as bases reguladoras para a concesión, en réxime de concorrencia competitiva das subvencións para a potenciación do turismo mediante a mellora de establecementos restaurantes en edificios singulares que conten con calquera recoñecemento oficial, núcleos históricos, lugares e paisaxes naturais de calquera recoñecemento oficial, e se procede á súa convocatoria para o ano 2010.
Estas subvencións están cofinanciadas ao 70% polo Fondo Europeo de Desenvolvemento Rexional, a través do Programa operativo do Feder de Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Convocatoria: Orde do 29 de abril de 2010 pola que se establecen as bases reguladoras para a concesión, en réxime de concorrencia competitiva, das subvencións para a potenciación do turismo mediante a mellora de establecementos restaurantes en edificios singulares que conten con calquera recoñecemento oficial, núcleos históricos, lugares e paisaxes naturais de calquera recoñecemento oficial, e se procede á súa convocatoria para o ano 2010 (DOG nº 86, do 7 de maio) e Orde do 18 de novembro de 2010 pola que se modifica a Orde do 29 de abril de 2010 pola que se establecen as bases reguladoras para a concesión, en réxime de concorrencia competitiva, das subvencións para a potenciación do turismo mediante a mellora de establecementos restaurantes en edificios singulares que conten con calquera recoñecemento oficial, núcleos históricos, lugares e paisaxes naturais de calquera recoñecemento oficial, e se procede á súa convocatoria para o ano 2010 (DOG nº 227, do 25 de novembro).
Santiago de Compostela, 17 de febreiro de 2011.
P.D. (Orde do 2 de maio de 2009,
DOG nº 87)
Antonio Fernández-Campa García-Bernardo
Secretario xeral técnico da Consellería
de Cultura e Turismo
ANEXO
Subvencións para a potenciación e mellora de establecementos restaurantes
Beneficiario: Casa Grande da Fervenza, S.L.
Descrición actuación: obras menores.
Subvención concedida: 21.451,95 .
CORRECCIÓN erros.-Resolución do 29 de decembro de 2010, da Dirección Xeral de Relacións Laborais, pola que se dispón a inscrición no rexistro e a publicación, no Diario Oficial de Galicia, do acordo sobre dereitos de participación do persoal ao servizo da Administración da Xunta de Galicia en materia de prevención de riscos laborais.
CONSELLERÍA DE TRABALLO E BENESTAR — III. OUTRAS DISPOSICIÓNS — 18/03/2011

Advertido erro na devandita resolución publicada no Diario Oficial de Galicia número 13, do 20 de xaneiro de 2011, cómpre facer a seguinte corrección:
Na páxina 1.173 onde aparece a seguinte táboa:
Ver referencia pdf "05500D002P005.PDF"
ORDE do 24 de febreiro de 2011 pola que se incorporan catorce novos procedementos ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 03/03/2011

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2º.2 e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda pois, habilitado cos efectos previstos no seu artigo 5º.1, os seguintes procedementos:
IN609A.-Rexistro de Empresas Instaladoras de Baixa Tensión.
IN609D.-Rexistro de Empresas Instaladoras de Gas.
IN609E.-Rexistro de Empresas Instaladoras ou Mantedoras de Instalacións Térmicas nos Edificios.
IN609F.-Rexistro de Empresas Instaladoras de Protección contra Incendios.
IN609G.-Rexistro de Empresas Mantedoras de Protección contra Incendios.
IN609H.-Rexistro de Empresas Conservadoras de Guindastres Móbiles Autopropulsados.
IN609I.-Rexistro de Empresas Conservadoras de Ascensores.
IN609J.-Rexistro de Empresas Instaladoras de Guindastres Torres.
IN609L.-Rexistro de Empresas Instaladoras de Instalacións Frigoríficas.
IN609M.-Rexistro de Empresas Instaladoras ou Reparadoras de Equipamentos a Presión.
IN609P.-Rexistro de Empresas Instaladoras ou Reparadoras de Produtos Petrolíferos Líquidos.
IN609Q.-Rexistro de Empresas Conservadoras-Reparadoras de Instalacións Frigoríficas.
IN609S.-Rexistro de Empresas Conservadoras de Guindastres Torre.
IN609T.-Rexistro de Empresas Instaladoras de Liñas de Alta Tensión.
2. O procedemento para a tramitación electrónica estará dispoñible no enderezo:
http://www.xunta.es/presentacion-electronica-da-xunta-de-galicia
Disposición derradeira
Única.-Esta orde entrará en vigor o mesmo día ao da súa publicación no Diario Oficial de Galicia.
Santiago de Compostela, 24 de febreiro de 2011.
Alfonso Rueda Valenzuela
Conselleiro de Presidencia, Administracións
Públicas e Xustiza
RESOLUCIÓN do 11 de febreiro de 2011 pola que se publica o plan de estudos de graduado ou graduada en Enxeñaría Agrícola e do Medio Rural.
UNIVERSIDADE DE SANTIAGO DE COMPOSTELA — III. OUTRAS DISPOSICIÓNS — 09/03/2011

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como da autorización da Comunidade Autónoma de Galicia, e establecido o carácter oficial do título por acordo do Consello de Ministros do 12 de novembro de 2010 (publicado no BOE do 16 de decembro por resolución do secretario de Estado de Universidades do 22 novembro de 2010).
Esta reitoría, de conformidade co disposto no artigo 35º da Lei orgánica 6/2001, de universidades, na redacción dada pola Lei orgánica 4/2008, resolve publicar o plan de estudos conducente á obtención do título oficial de graduado/a en Enxeñaría Agrícola e do Medio Rural, que quedará estruturado segundo consta no anexo.
Santiago de Compostela, 11 de febreiro de 2011.
Juan José Casares Long
Reitor da Universidade de Santiago de Compostela
Ver referencia pdf "04700D010P135.PDF"
CORRECCIÓN de erros.-Decreto 3/2011, do 13 de xaneiro, polo que se modifica o Decreto 337/2009, do 11 de xuño, polo que se desenvolve a estrutura orgánica da Consellería de Cultura e Turismo.
CONSELLERÍA DE CULTURA E TURISMO — I. DISPOSICIÓNS XERAIS — 08/03/2011

Advertido erro no devandito decreto, publicado no Diario Oficial de Galicia número 17, do mércores 26 de xaneiro de 2011, procede realizar as seguintes correccións:
Na páxina 1.518, na columna dereita, na letra m) onde di: «m) La organización de exposicións, coloquios, ...»; debe dicir: «m) A organización de exposicións, coloquios, ...».
Na mesma páxina, na mesma columna, as letras o) e p) deben ser ñ) e o).
a) CESAMENTOS CONSELLERÍA DE CULTURA
E TURISMO
CORRECCIÓN de erros.-Orde do 9 de marzo de 2011 pola que se establecen as bases polas que se rexerá a concesión de subvencións a entidades de iniciativa social para o mantemento e a promoción de actividades e programas de servizos sociais nos ámbitos da atención ás persoas maiores e persoas con discapacidade e se procece á súa convocatoria.
CONSELLERÍA DE TRABALLO E BENESTAR — III. OUTRAS DISPOSICIÓNS — 23/03/2011

Advertido erro na Orde do 9 de marzo de 2011 pola que se establecen as bases polas que se rexerá a concesión de subvencións a entidades de iniciativa social para o mantemento e a promoción de actividades e programas de servizos sociais nos ámbitos da atención ás persoas maiores e persoas con discapacidade e se procece á súa convocatoria publicada no Diario Oficial de Galicia nº 54, do 17 de marzo de 2011, cómpre facer as seguintes correccións:
Os anexos publicados nas páxinas 4.564 e seguintes substitúense polos que se publican a seguir.
Ver referencia pdf "05800D010P038.PDF"